Súčasné užívanie Salofalku a Enterosgelu
Môžem užívať salofalk 500 a enterosgel spolu?
Dobrý deň,
ďakujeme za Vašu otázku.
Enterosgel pomáha absorbovať stredne molekulárne toxické látky a odpadové produkty metabolizmu z hrubého čreva a krvi, pomáha zlepšovať funkciu hrubého čreva, slinivky, pečene a obličiek, blahodarne pôsobí na žalúdočnú a črevnú sliznicu, na kvalitu krvi a moču a na obranyschopnosť organizmu. Vzhľadom na mechanizmus účinku je potrebné jeho užívanie 2 hod. po jedle alebo po užití liekov. Preto súčasné užitie lieku Salofalk nie je vhodné.
Prajem pekný zvyšok dňa.
S pozdravom
PharmDr. Veronika Kiabová